Diari Oficial de la Generalitat Valenciana


Sumari del DOGV 9609, del 02-06-2023 (2023/5614)

RESOLUCIÓ de 18 de maig de 2023, de la Conselleria d'Educació, Cultura i Esport, per la qual s'aproven les taules de valoració documental que han rebut el dictamen favorable de la Junta Qualificadora de Documents Administratius.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9609

Data del DOGV
:   02-06-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/5614


Data del document
:   18-05-2023

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Cultura i Esport

RESOLUCIÓ de 18 de maig de 2023, de la Conselleria d'Educació, Cultura i Esport, per la qual s'aproven les taules de valoració documental que han rebut el dictamen favorable de la Junta Qualificadora de Documents Administratius. [2023/5614]  
La Llei 4/1998, d'11 de juny, de la generalitat, del patrimoni cultural valencià, va crear, per mitjà de l'article 85, la junta qualificadora de documents administratius, a la qual correspon l'estudi i el dictamen de les qüestions relatives a la qualificació, utilització, integració en els arxius, exclusió d'aquests i inutilitat administrativa dels documents. D'altra banda, en l'article 84.1 d'aquesta llei s'estableix que reglamentàriament es determinaran el termini de vigència administrativa i altres normes relatives a la circulació, conservació i qualificació dels documents de les diferents administracions de la Comunitat Valenciana, així com a la destrucció dels no reservats a la conservació permanent.  
  
Posteriorment, la Llei 3/2005, de 15 de juny, de la Generalitat, d'arxius, va determinar en l'article 11 la composició i les principals funcions de l'esmentada Junta Qualificadora de Documents Administratius.  
  
Finalment, i com a desplegament de la normativa anterior, es va publicar el Decret 189/2005, de 2 de desembre, del Consell de la Generalitat, pel qual es regula la Junta Qualificadora de Documents Administratius i el procediment de valoració, conservació i eliminació del patrimoni documental dels arxius públics. Aquest decret estableix, en l'article 17.1, que les propostes de taules de valoració documental que la Junta Qualificadora de Documents Administratius informe favorablement seran aprovades mitjançant una resolució del conseller competent en matèria de cultura.  
En la sessió celebrada el dia 25 d'abril de 2023, la Junta Qualificadora de Documents Administratius va estudiar les propostes de taules de valoració documental presentades per les corresponents comissions de valoració documental.  
En conseqüència, fent ús de les facultats que em confereix l'article 28.e de la Llei 5/1983, de 30 de desembre, del Consell, resolc:  
  
  
Primer  
Aprovar i fer públiques les taules de valoració documental presentades per les diferents comissions de valoració documental de l'Administració que han obtingut l'informe favorable de la Junta Qualificadora de Documents Administratius en la sessió celebrada el dia 25 d'abril de 2023:  
- Codi 00629. Expedients d'assistència jurídica gratuïta.  
- Codi 00907. Informe de fiscalització del compte general de la Generalitat Valenciana.  
- Codi 00111. Anàlisi i investigació.  
- Codi 00868. Expedients de qualificació d'habitatge protegit.  
- Codi 00179. Expedients de sol·licitud d'informació sobre preus màxims de venda i renda d'habitatge protegit.  
El resum de les taules de valoració documental aprovades figura com a annex a aquesta resolució.  
  
Segon  
D'acord amb el que es preveu en l'article 39 de la Llei 39/2015, d'1 d'octubre, del procediment administratiu comú de les administracions públiques, aquesta resolució tindrà efectes plens al cap de tres mesos de ser publicada en el Diari Oficial de la Generalitat Valenciana, i estarà condicionada, en tot cas, al fet que durant aquest termini de temps no hi haja constància de la interposició d'algun recurs.  
  
Contra aquesta resolució, que posa fi a la via administrativa, de conformitat amb el que es disposa en l'article 114 de la Llei 39/2015, d'1 d'octubre, del procediment administratiu comú de les administracions públiques, es podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació d'aquesta resolució, de conformitat amb el que s'estableix en els articles 10 i 46 de la Llei 29/1998, de 13 de juny, reguladora de la jurisdicció contenciosa administrativa.  
  
En tot cas, les institucions i els organismes afectats no podran procedir a l'eliminació de la documentació fins que la resolució, en cas de ser impugnada, adquirisca fermesa legal.  
  
València, 18 de maig de 2023.- La consellera d'Educació, Cultura i Esport: Raquel Tamarit Iranzo.  
  
  
ANNEX  
  
Codi: 00995  
Sèrie documental: Expedients d'assistència jurídica gratuïta.  
Òrgan productor: Direcció General de Reformes Democràtiques i Accés a la Justícia. Servei de Justícia Gratuïta.  
Funció: Garantir l'accés a la justícia gratuïta de la ciutadania, en condicions d'igualtat, de manera que aquest dret no es veja limitat per la insuficiència de recursos econòmics o la pertinença a grups vulnerables.  
Data dictamen: 25 d'abril de 2023.  
Dictamen: Eliminació total als 10 anys amb conservació de mostra.  
  
  
Codi: 00932  
Sèrie documental: Informe de fiscalització del compte general de la Generalitat Valenciana.  
Òrgan productor: Sindicatura de Comptes de la Comunitat Valenciana.  
Funció: Creada per l'equip d'auditoria rotatori que decideix el Consell de la Sindicatura cada any en el Pla anual d'actuació, en compliment de l'obligació legal.  
  
Data dictamen: 25 d'abril de 2023.  
Dictamen: Conservació permanent.  
  
  
Codi: 00946  
Sèrie documental: Anàlisi i investigació.  
Òrgan productor: Agència de Prevenció i Lluita contra el Frau i la Corrupció de la Comunitat Valenciana.  
Funció: Exercir la potestat d'investigació de possibles casos d'ús o destí irregular de fons públics i de conductes oposades a la integritat o contràries als principis d'objectivitat, eficàcia i submissió plena a la llei i al dret.  
  
Data dictamen: 25 d'abril de 2023.  
Dictamen: Conservació permanent.  
  
  
Codi: 00425  
Sèrie documental: Expedients de qualificació d'habitatge protegit.  
Òrgan productor: Servei Territorial d'Habitatge i Arquitectura Bioclimàtica d'Alacant.  
Servei Territorial d'Habitatge i Arquitectura Bioclimàtica de Castelló.  
Servei Territorial d'Habitatge i Arquitectura Bioclimàtica de València.  
  
Funció: Atorgar les sol·licituds de qualificació provisional i definitiva relatives a habitatges protegits de promoció privada, d'acord amb la normativa aplicable, la qual cosa suposa ajudes econòmiques al promotor i a l'adquirent o arrendatari.  
Data dictamen: 25 d'abril de 2023.  
Dictamen: Conservació permanent.  
  
  
Codi: 00323  
Sèrie documental: Expedients de sol·licitud d'informació sobre preus màxims de venda i renda d'habitatge protegit.  
Òrgan productor: Servei Territorial d'Habitatge i Arquitectura Bioclimàtica d'Alacant.  
Servei Territorial d'Habitatge i Arquitectura Bioclimàtica de Castelló.  
Servei Territorial d'Habitatge i Arquitectura Bioclimàtica de València.  
  
Funció: Sol·licitar informació de preus màxims de venda o renda en segones o posteriors transmissions d'habitatge protegit.  
Data dictamen: 25 d'abril de 2023.  
Dictamen: Eliminació total a l'any.